શિલ્પા શેટ્ટી ૪૦ વર્ષની થઈ ચૂકી છે, જોકે તેની ગજબની ફિટનેસ જોઈને કોઈ માની ન શકે કે તેની ઉંમર ૩૦ વર્ષ બાદ જાણે રોકાઈ ગઈ છે. શિલ્પા શેટ્ટીની લાઈફસ્ટાઈલે તેની ફિટનેસને કમાલની બનાવી છે. શિલ્પાની પહેલી ફિલ્મ ‘બા‌ઝીગર’ રિલીઝ થઈ ત્યારે તે સુંદર દેખાતી ન હતી. તે અા સમયે ફિટનેસ પ્રત્યે પણ સજાગ ન હતી. તે કહે છે કે ત્યારે મારી ઉંમર ૧૮-૧૯ વર્ષની હતી. હાલમાં અા ઉંમરની જનરેશનમાં ફિટનેસને લઈને જે સતર્કતા છે તે અે સમયે તેનામાં ન હતી. તે કહે છે કે ૯૦ના દાયકામાં હું સ્લિમ અેન્ડ ટ્રીમ દેખાતી હતી, પરંતુ તે કમાલ મારા ફૂટબોલ-બાસ્કેટબોલ રમવાના કારણે હતો, કેમ કે હું મારી વિદ્યાર્થી અવસ્થા દરમિયાન સ્પોર્ટ્સમાં ચે‌િમ્પયન હતી. મેં તે સમયે ક્યારેય મારી ફિટનેસ પ્રત્યે ધ્યાન અાપ્યું ન હતું, પરંતુ જ્યારે હું માતા બનવા જઈ રહી હતી ત્યારે મેં ધીમે ધીમે મારી જાત પર ધ્યાન અાપ્યું. ધીમે ધીમે મને લાગી રહ્યું હતું કે હું અનફિટ છું. મારી માતાઅે મને દેશી ઘીથી લઈને દરેક પ્રકારનો પૌષ્ટિક ખોરાક ખવડાવ્યો.